**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Коми Республикаса торъя канму чинъясын,**

**Коми Республикаса канму гражданскӧй служба чинъясын**

**уджалысь йӧзлы канму гарантияяс збыльмӧдан юалӧмъяс серти**

**Коми Республикаса ӧткымын оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося сора тӧлысь 28 лунӧ

**1 статья.** Пыртны «Коми Республикаса торъя канму чинъясын уджалысь йӧзлы канму гарантияяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 11 №, 4601 ст.; 2007, 1 №, 4658 ст.; 2008, 5 №, 205 ст.; 211 ст.; 9 №, 412 ст.; 11 №, 599 ст.; 2009, 7 №, 83 ст.; 11 №, 173 ст.; 17 №, 284 ст.; 21 №, 366 ст.; 2010, 5 №, 62 ст.; 24 №, 568 ст.; 569 ст.; 37 №, 840 ст.; 44 №, 1019 ст.; 2011, 5 №, 97 ст.; 14 №, 344 ст.; 47 №, 1337 ст.; 2012, 7 №, 173 ст.; 21 №, 470 ст.; 31 №, 694 ст.; 34 №, 781 ст.; 70 №, 1801 ст.; 2013, 11 №, 218 ст.; 17 №, 354 ст.; 37 №, 708 ст.; 41 №, 800 ст.; 2014, 8 №, 97 ст.; 26 №, 492 ст.; 35 №, 723 ст.; 2015, 8 №, 89 ст.; 20 №, 249 ст.; 21 №, 271 ст.; 297 ст.; 2016, 1 №, 7 ст.; 6 №, 78 ст.; 10 №, 120 ст.; 17 №, 234 ст.; 18 №, 248 ст.; 253 ст.; 21 №, 317 ст.; 2018, 6 №, 92 ст.; 19 №, 348 ст.; 366 ст.; 2019, 7 №, 87 ст.; 21 №, 315 ст.; 2021, 3 №, 47 ст.; 10 №, 187 ст.; 15 №, 267 ст.) татшӧм вежсьӧмъяс:

1. 1 статьяын:

1) 1 юкӧнын:

а) медводдза абзац гижны тадзи:

«1. Тайӧ Оланпасын Коми Республикаса канму чинъяс улын гӧгӧрвосьӧны Коми Республикаса татшӧм канму чинъяс:»;

б) 7 пункт гижны тадзи:

«7) Коми Республикалӧн Каналан Сӧветса депутатлӧн, коді уджалӧ уджсикас подув вылын;»;

2) 2 юкӧнын «1, 8 - 16, 20 да 20-1 пунктъясын» кывъяс вежны «1 пунктын (аслыспӧлӧслунъяссӧ тӧд вылӧ босьтӧмӧн, кутшӧмъясӧс урчитӧма «Россия Федерацияса субъектъясын публичнӧй власьт котыртан ӧтувъя принципъяс йылысь» Федеральнӧй оланпаслӧн 27 статьяса 5 юкӧнӧн (водзӧ – Федеральнӧй оланпас), 8 - 16, 20 да 20-1 пунктъясын» кывъясӧн.

2. 2 статьяса 11 да 12 юкӧнъясгижны тадзи:

«11. Тайӧ статьялӧн 1 юкӧнса 9 пунктӧн урчитӧм канму гарантиясӧ оз сетны тайӧ Оланпасын 1 статьялӧн 1 юкӧнса 1 пунктын индӧм Коми Республикаса канму чинын уджавлӧм мортлы, кодлысь уджмогъяссӧ вӧлі дугӧдӧма Федеральнӧй оланпасын 28 статьяса 1 юкӧнлӧн 3, 4, 7 – 9 пунктъясӧн урчитӧм подувъяс серти.

12. Тайӧ статьялӧн 1 юкӧнса 9 пунктӧн урчитӧм канму гарантиясӧ оз сетны тайӧ Оланпасын 1 статьялӧн 1 юкӧнса [2](#P42) – [25](#P81) пунктъясын индӧм Коми Республикаса канму чинъясын уджавлӧм йӧзлы, кодъяслысь уджмогъяссӧ вӧлі дугӧдӧма дзескӧдӧмъясӧ, ӧлӧдӧмъясӧ кутчысьтӧмлун, кывкутана могъяс олӧмӧ пӧрттӧм вӧсна, кутшӧмъясӧс урчитӧма коррупциялы паныд удж нуӧдӧм йылысь Россия Федерацияса оланпастэчасӧн, либӧ Федеральнӧй оланпасын 14 статьяса 1 юкӧнлӧн 3 да 4 пунктъясӧн урчитӧм подувъяс серти, либӧ Федеральнӧй оланпаслӧн 19 статьяса 2 юкӧнӧн урчитӧм дзескӧдӧмъясӧ кутчысьтӧмлун вӧсна.».

3. Коми Республикаса канму чинъясын уджалысь йӧзӧс ошкана сьӧм мындалӧн 7 позицияса 2 графаын, мыйта вынсьӧдӧма индӧм Оланпасӧн (1 содтӧдын), «(коді пыр уджалӧ уджсикас подув вылын)» кывъяс вежны «, коді уджалӧ уджсикас подув вылын» кывъясӧн.

4. Коми Республикаса канму чинъясын уджалысь йӧзӧс быдтӧлысся сьӧмӧн ошкӧм мындалӧн 7 позицияса 2 графаын, мыйта вынсьӧдӧма индӧм Оланпасӧн (2 содтӧдын), «(коді пыр уджалӧ уджсикас подув вылын)» кывъяс вежны «, коді уджалӧ уджсикас подув вылын» кывъясӧн.

**2 статья.** Пыртны «Коми Республикаса канму гражданскӧй служба чинъясын уджавлӧм йӧзӧс пенсияӧн могмӧдӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2008, 5 №, 210 ст.; 11 №, 611 ст.; 2010, 10 №, 191 ст.; 44 №, 1021 ст.; 50 №, 1434 ст.; 2011, 55 №, 1672 ст.; 2012, 34 №, 782 ст.; 2013, 32 №, 589 ст.; 2014, 35 №, 723 ст.; 2015, 21 №, 297 ст.; 2016, 1 №, 7 ст.; 7 №, 86 ст.; 21 №, 317 ст.; 2017, 9 №, 139 ст.; 2018, 19 №, 348 ст.; 2020, 18 №, 290 ст.; 2021, 3 №, 47 ст.) татшӧм вежсьӧмъяс:

1. 1 статьялӧн 2 юкӧнса 2 пунктын «(сы лыдын «Россия Федерацияса канму гражданскӧй служба йылысь» Федеральнӧй оланпаслӧн 31 статьяса 1, 2, 3 юкӧнъяс серти вуджӧдӧм)» кывъяс вежны «(сы лыдын Федеральнӧй оланпаслӧн 31 статьяса 1 юкӧн серти вуджӧдӧм)» кывъясӧн.

2. 4 статьяса 2 юкӧн гижны тадзи:

«2. Коми Республикаса гражданскӧй служба чинын уджавлӧм мортлы тӧлысьнас шӧркодя сьӧмӧн видзӧмсӧ арталӧны Коми Республикаса гражданскӧй службаысь гражданскӧй служащӧйӧс мездан лун водзын мунысь 12 тӧлысьысь сылы збыльвылас урчитӧм сьӧмӧн видзӧм вылӧ мыджсьӧмӧн (водзӧ – арталан период).

Тайӧ Оланпаслӧн 1 статьяса 2 юкӧнын индӧм йӧзлы тӧлысьнас шӧркодя сьӧмӧн видзӧмсӧ арталӧм вылӧ сэк, кор налӧн оз збыльмӧдсьы условие, кутшӧмӧс урчитӧма тайӧ Оланпасын 1 статьялӧн 1 юкӧнса 3 пунктӧн, арталан период пыдди босьтӧны 12 тӧлысьысь этшаджык период.

Сэк, кор арталан периодын Коми Республикаса гражданскӧй служба чинын уджалысь мортлӧн збыльвылас урчитӧм сьӧмӧн видзӧмыс абу, тӧлысьнас шӧркодя сьӧмӧн видзӧмсӧ арталӧны татшӧм мортлы сьӧмӧн видзӧм вылӧ мыджсьӧмӧн, кутшӧмӧс збыльвылас урчитӧма сыӧн уджалан чин серти Коми Республикаса гражданскӧй службаысь мездан лун вылӧ.».

**3 статья.** Пыртны «Коми Республикаса канму гражданскӧй служба юалӧмъяс серти ӧткымын оланпастэчас актлысь (статьялысь) вынсӧ дугӧдлӧм йылысь» Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2015, 21 №, 272 ст.; 2018, 19 №, 348 ст.; 2019, 20 №, 304 ст.) татшӧм вежсьӧм:

медводдза абзацын «2023 вося тӧвшӧр тӧлысь 1 лунӧдз» кывъяс вежны «2025 вося тӧвшӧр тӧлысь 1 лунӧдз» кывъясӧн.

**4 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти, 3 статья кындзи, мый вынсялӧ 2023 вося тӧвшӧр тӧлысь 1 лунсянь.

Коми Республикаса Юралысьлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося моз тӧлысь 5 лун

69[-РЗ №](../../../../../../home/k425-1/Documents/%D0%91%D1%8E%D1%80%D0%BE/001%20%D0%9D%D0%BE%D1%80%D0%BC%D0%B0%D1%82%D0%B8%D0%B2%D0%BD%D1%8B%D0%B5%20%D0%B0%D0%BA%D1%82%D1%8B/%D0%97%D0%B0%D0%BA%D0%BE%D0%BD%D1%8B/2021/11.06.2021%29%7B%D0%9A%D0%BE%D0%BD%D1%81%D1%83%D0%BB%D1%8C%D1%82%D0%B0%D0%BD%D1%82%D0%9F%D0%BB%D1%8E%D1%81%7D)